Täna saates - Poeg viidi ära kohe pärast sündimist.
Aastaid kestnud otsingud ja palve kandsid vilja.
Ema ja poja jällenägemine pärast 50 aastat.
Lisaks - hiina pastorid aitavad vallalistel partnerit leida.
Ja - üle maailma pühkinud ärkamine.
Kuidas aitasid sellele kaasa 19. saj elanud nunna palved?
KRISTLIKU MAAILMA UUDISED
Tere tulemast saatesse!
Olen George Thomas. Wendy Griffith on puhkusel.
Ema kohtub esimest korda pojaga, kelle ta kaotas pea 50 aasta eest.
Laps viidi ära Vietnami sõja ajal. Ema ei loobunud taaskohtumisusust.
Charlene Aaron räägib aastaid kestnud palve vastusest.
Kirk Kellerhals adopteeriti 2-aastasena Vietnami lastekodust.
Ta kasvas kristlikus peres USAs.
47-aastasena ei suutnud ta kujutledagi, et kohtub emaga.
Teadsin alati, et mind adopteeriti. Arvasin, et olen Vietnami sõja orb.
See polnud tõsi.
Need on pikad päevad olnud.
Ma ei suuda kujutleda, kui pikk teekond see emale oli.
Mõne nädala eest sai Kellerhals e-maili naiselt,
kes palus tal helistada.
Halloo. - Halloo. Te helistasite.
Otsisite mind.
Otsin oma poega. Olen juba kaua otsinud.
Usun, et sina oled mu poeg.
6. juunil 2017 filmis CBN News kauaoodatud hetke,
kui Kellerhals kohtus oma bioloogilise ema Thuy-Nga Thi Nibblettiga.
Nibblett oli sõitnud mehega San Antoniost Virginia Beachi.
Jumal, suur aitäh sulle! Aitäh, Jeesus!
Suur tänu! Aitäh,
et tõid mu poja minu juurde. Aitäh. Armastan sind.
Aitäh, Jumal! Aitäh, Jeesus!
Teadsin, et tead, kus mu poeg on.
Nibblett jäi rasedaks 17-aastaselt Vietnami sõja ajal.
Sellest kuuldes vihastus tema isa, sest tütar polnud abielus.
Lisaks oli lapse isa USA sõdur.
Ta rääkis, mida isa tegi.
Isa võttis beebi kohe, kui sünnitasin. Teadsin, et ta oli poiss.
Nibblett sai peksa, kui ta keeldus korraldatud abielust.
Kellerhalsi bioloogiline isa viidi teise baasi
ja ta ei teadnud rasedusest. Ema kaotas isaga ühenduse.
Nibblett tuli USAsse 1971.
Ta palvetas lakkamatult, et leiab ühel päeval oma poja.
Pärast paljusid pettumusi, sisestas ta andmed DNA andmebaasi
kahe aasta eest.
Kellerhals kõhkles otsimast,
kuigi oli alati tahtnud teada oma bioloogilise pere kohta.
Ta otsustas proovida.
Teade võimalikust sobivusest tuli vaid mõne päeva pärast.
See oli vanema-lapse sobivus. Mõtlesin, et see ol viga.
See osutus vastuseks ema vankumatutele palvetele.
Teadsin, et see oli mu poeg, sest olin palvetanud.
Kellerhals kohtus ka venna ja õega, kellest ta midagi ei teadnud.
Pere on tänulik ainulaadse võimaluse eest.
Jumal on alati ustav olnud.
Kõik juhtus Tema ajastuse järgi.
Olen õnnistatud!
Kuidas vanaema kutsud? - Vanaemaks.
Kellerhals ja Nibblett loodavad, et nende lugu inspireerib.
Jätkake uskumist. Varem või hiljem avab Jumal ukse.
Tuleb olla kannatlik ja ustav ning usaldada Tema ajastust.
Charlene Aaron, CBN News
Kaunis jällenägemine. Suvi on pulmade aeg.
Mõnedel hiinlastel on raske seda õiget leida.
Kogudusejuhid aitavad vallalistel partnerit leida.
Raporteerib Mengfei Li.
On päikeseline laupäevahommik Pekingis.
Hiina noortel on eriprogramm: Iiri tantsud pargis.
Lisaks lõbutsemisele
tahetakse aidata kristlastel tõelist armastust leida.
Osa kohalviibijaist on palvetanud aastaid õige väljailmumise pärast.
Nad on otsinud. Mõned palusid abi kogudusejuhtidelt.
Jumal on kutsunud meid inimsuhetesse.
Meie kogudus on nagu pere.
Tahame aidata neil leida selle õige kristlaste seast.
Meil on palju vallalisi vendi ja õdesid.
Nad väärivad partnerit. Seepärast tahtsime ürituse teha.
Noored tutvuvad teineteisega rühmamängude kaudu.
Siin otsitakse metsa peidetud sedeleid piiblisalmidega.
Tore näha, et kõigil on lõbus. Tänu Issandale!
Kohal oli ka uustulnukaid.
Pastor rääkis sellest. Mul on hea meel, et tulin.
Paljud Pekingi kogudused on korraldanud üritusi alates 2012. a.
Palve ja lõbusa tegevuse kaudu on paljud selle õige leidnud.
Lu Tie Yang otsis kaheksa aastat.
Enne programmis osalemist püüdis ta kaasat omal käel leida.
See lõppes alati pettumusega.
Ta hakkas uskuma, et tema jaoks polegi kedagi.
Kogudusejuhid julgustasid kannatlikkusele ja ustavusele.
Nad kartsid, et ta kaotab õnnistuse.
Kui oleme haavatavad ja pettunud, kaldume põhimõtetest loobuma.
Peame endale meenutama, et Jumalal on kontroll
ja täiuslik lahendus. On tähtis Teda usaldada.
Ta hakkas osalema koguduse osaduskohtumistel.
Peagi kohtus ta oma tulevase naise Ji Xiang Chuniga.
Kaheksa abielukuu järel on ikka veel raske uskuda, et leidsin ilusa naise.
Meil on oma pere.
Saame koos Issandas kasvada. Jumal tõi meid kokku.
Lu naine usub, et mees on kingitus Issandalt.
Mu abikaasa on hoolitsev ja hell. Ta armastab mind väga.
Vallalised, usaldage Jeesust. Tema ajastus on täiuslik.
Kogudusejuhid loodavad, et kaasa lööb uusi kristlasi ja teisi
ning nad mõistavad, et Jumal peab suhetes kõige tähtsam olema.
Ja kui nad ootavad Teda, leiavad nad selle õige.
Mengfei Li, CBN News
Järgmiseks - paavst, nunn ja Püha Vaim.
Kuidas vaimne transformatsioon pühkis üle Katoliku kiriku.
Eksisteerib jõud, mis ületab inimese mõistmisvõime.
Pat Robertsoni uus DVD "Miracles".
Õpi tundma Jumala väge.
Ütlesid, et imede nägemiseks on kolm komponenti. Mida mõtled?
Jõud, mis võib võita kõik probleemid.
See on Jumala laste pärand.
Näe inspireerivaid lugusid imedest.
Kohtu inimestega, kes on seda jõudu kogenud.
Meditsiin ei suuda seda seletada. - Jumala vägi tuli.
Mind tervendatakse.
Hangi DVD "Miracles" (Imed - Koge Jumala väge)
Jumal ütles: "Valitsen olukorda".
Ta oli surnud. Nüüd on ta elus. - Kindlasti ime.
Imed - Koge oma elus Jumala väge!
Nüüd saadaval
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres,
elu rahaasjades,
elu kehas, meeles ja vaimus.
Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu.
Ela täiega!
CBN.com
Nelipühi karismaatiline uuenemine
muutis 20. saj kristlikke kirikuid.
50 aasta eest tabas see Katoliku kirikut.
Täna on üle 100 miljoni karismaatilise katoliiklase.
See on ühe 19. saj elanud nunna teene.
Elena Guerra pühendus usule juba noorpõlves.
Ta rajas koguduse 1866. a, et noori naisi harida.
Tema suurim igatsus oli, et Püha Vaim maailma uuendaks.
Elena ütles Püha Vaimu kohta: "Kui me vaid igatseksime Teda.
Kui me vaid otsiksime Teda, paluksime Teda, Ta tuleks kindlasti!"
1895―1903
kirjutas õde Elena 12 kirja paavst Leo XIII-le.
Ta õhutas paavsti juhtima kirikut "ülemisse tuppa", ootavasse palvesse,
kus olid apostlid, Maarja ja teised usklikud enne nelipüha.
Elena tahtis kirikusse püsivat nelipüha.
Paavst võttis õhutust tõsiselt ja vastas sellele.
Elenast inspireeritud paavst Leo õhutas igal aastal palvetama
ülestõusmispäeva ja nelipüha vahel.
Esialgne tuhin läks piiskoppidel ja kardinalidel peagi üle, Elenal mitte.
Ta õhutas paavsti Pühast Vaimust õpetama.
Paavst kirjutas piiskoppidele kirja "Divinum Illud Munus".
See rõhutas meis elava Püha Vaimu imelist väge.
Märkimisväärne tekst.
Seda peetakse endiselt oluliseks kirjutiseks Püha Vaimu teemal.
Elena tegi paavst Leole ettepaneku, et uut sajandit alustataks
hümniga "Veni Creator Spiritus", "Tule Püha Vaim".
Paavst Leo XIII läks Püha Peetri katedraali
ning laulis piiskoppidele ja kardinalidele pühalikult
Veni Creator Spiritus, Tule Looja Vaim.
Ta pühendas ja pühitses 20. sajandi Pühale Vaimule.
Ja muidugi langes just samal ajal, 1. jaanuaril 1901,
Topekas Kansases Püha Vaim väikese grupi peale,
kes oli koos Betheli piiblikoolis.
Piiblikooli õpilane Agnes Ozman sai Püha Vaimuga ristitud
ja rääkis keeltes pärast uusaasta õhtul toimunud palvust.
Tema ja teiste vastav kogemus algatas nelipühi liikumise.
On hämmastav näha, kuidas ühinesid palved Issanda poole,
et paluda Püha Vaimu taastulemist.
Roomas palus paavst 1. jaanuaril 1901,
et Püha Vaim langeks.
Ja seejärel algas Topekas, Kansases nelipühiliikumine.
Issand alustas 20. saj huvitavalt
oma Püha Vaimu väljavalamisega.
1906. a juhtisid Betheli piiblikooliõpilased
William J. Seymouri juhtimisel Azusa tänava ärkamist.
Tervenemised, pääste ja vägi tunnistada voolasid Azusa tänavalt
täpselt nagu imed voolasid ülemisest toast jüngrite ajal.
Oleme võlgu oma protestantidest vendadele-õdedele,
kes on aastaid Pühast Vaimust tunnistanud.
Elena palveile vastati taas 1958. a:
valge suits hõljus Sixtuse kabeli korstnast
paavst Johannes XXIII valiku märgiks.
Temagi igatses kirikusse Püha Vaimu värskendust.
Ta ütles, et Püha Vaim innustas teda
renoveerima kiriku suhteid maailmaga. Oligi juba aeg.
Meie kultuuris on kasvanud viha Kristuse ja kiriku vastu.
Mõistetakse, et ei saa samamoodi jätkata.
1962. a kutsus paavst Johannes kokku kirikukogu ehk Vatikan II.
Ta lootis, et see tasandaks teed kristlaste ühtsusele.
Ta palus, et kristlased kõikjal paluksid Püha Vaimu:
"Tee oma imesid meie ajal nagu uuel nelipühal."
Ta otsis energiat, väge ülalt, Jumala tööd, uut nelipüha.
Ta ootas, et Vatikan II avaks kiriku aknad
Pühale Vaimule, imedele ja tunnustähtedele.
Lugu jätkub hetke pärast.
Üks ajaloo hävitavamaid kümnendeid aitas vaimset uuenemist levitada.
Pat Robertsoni uus DVD "Miracles".
Inimesi, kes on kogenud Jumala väge. - Jumal hoolitses meie eest.
Imede kolm komponenti.
Sõnade jõud.
Jumala ülikülluslik heldus ja halastus.
Palu ja otsi visalt, siis saad.
Telli ekraanil nähtaval telefonil või kodulehelt.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikese tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Kui paavst Johannes kutsus kokku Vatikani II kirikukogu,
1960. a-te algul, soovis ta suurt Püha Vaimu läbimurret.
Ta ei jõudnud seda näha, aga kutse uuendamisele tuli õigel ajal.
Paavst Johannes suri 1963. a enne kirikukogu lõppemist.
Uueks paavstiks sai Paulus VI.
Maailm oli kaosesse vajumas. Noored kogunemisest ei hoolinud.
Tudengid hakkasid mässama. Aastakümmet valitses turbulents.
Siis seadsid paljud kahtluse alla kõik, ka Jumala.
David Mangan õppis Duquesne'is Pittsburghis füüsikat.
Ta kuulus katoliiklike tudengite palve- ja piibliseltsi.
Jumalat igatsedes ja uut nelipüha otsides läksid nad 1967. a laagrisse
The Ark and the Dove Keskusse.
Saime raamatu Rist ja pussnuga.
Selle olid kirjutanud nelipühi pastor David Wilkerson,
kes töötas narkomaanidega.
Ta aitas terveks ja päästetud saada üksnes palve abil.
Imestasin: "Kas see toimub täna? Miks mitte minu elus?
Olen ristitud, leeritatud ja saanud Püha Vaimu.
Miks Püha Vaim minu elus seda ei tee?"
Patti Mansfield oli laagris osaledes 20-aastane prantsuse keele tudeng.
Meil kästi teha kolme asja: palvetada ootavas usus.
Oodata, et laager teeks midagi meie elus.
Seejärel tuli lugeda Apostlite tegude nelja esimest peatükki.
Ma ei teadnud, kus Apostlite teod on. Olin veel nii roheline.
Arvasin, et see on Uus Testament, sest apostlid elasid Jeesuse ajal.
Laagriüritused avati lauluga Veni, Creator Spiritus, Tule Püha Vaim,
millega paavst Leo oli 20. saj avanud.
Üks kõneleja õpetas Jeesuse sõnade kohta Ap 1:8 -
"Kui Püha Vaim teie peale tuleb, saate väe."
Kreeka keeles on 'vägi' sama sõna, kust lähtub sõna 'dünamiit'.
Ta võrdles Püha Vaimu tulemist dünamiidiga.
See puudutas mind sügavalt.
Olin korralik katoliiklane. Kuulusin Issandale.
Teadsin, et Ta polnud mind hüljanud ja et see oli minu koht.
Aga ma ei saanud oma usuelu dünamiidiks nimetada.
David osales väikegrupis ja küsis: "Kus on dünamiit?"
Ta pani kirja, et tahab kuulda, kuidas keegi keeltes räägib.
Kirjutasin mõttekriipsu, sõna 'mina' ja hüüumärgi.
David mõtiskles üksi olles õpetuse üle.
Kui avasin ukse ja kabelisse läksin,
oli Jumala ligiolu nii vägev, et suutsin vaevu liikuda.
Uppusin Kristusse ja olin selle üle õnnelik.
Unustasin oma nõudmise: "Kus on dünamiit?"
Tundus, nagu mu kehas oleks plahvatanud väikesed laengud.
Ma ei oska seda teisiti kirjeldada.
Avasin suu, et Jumalat tänada ja hakkasin rääkima uues keeles.
Pattigi tuli kabelisse.
Hakkasin värisema. Mõtlesin: "Jumal on siin.
Ta on püha, aga mina ei ole püha."
Põlvitasin ja ütlesin südames: "Isa, annan oma elu Sulle.
Mida iganes sa palud, ma aktsepteerin seda."
Lebasin näoli maas ja tundsin, et upun Jumala armastusse.
Nagu oleksin ujunud Jumala halastuses.
Mäletan, kuidas mõtlesin ja ütlesin Talle: "Jää, jää, jää."
Kabelisse tuli ka teisi tudengeid.
Mõned naersid, teised nutsid rõõmust. Mõned tahtsid Jumalat ülistada,
aga ei teadnud, kas see tuleb välja inglise keeles.
Olime tulvil aukartust
suveräänse Jumala ees.
Kõik muutus. Ma ei märganud seda kohe,
aga seejärel oli kõik teisiti.
Laagris olnud Duquesne'i tudengid ütlesid,
et nad polnud enam endised.
Nad ei teadnud, et pidid oma kogemustest teistelegi rääkima.
Ja see oli alles algus.
Algus tõepoolest. Jääge meiega. Jätkame hetke pärast.
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Hei! Kas see töötab?
Lapsed, kas teile meeldib mängida
ja uusi asju avastada?
Kuidas on?
Uus Superraamatu piiblirakendus sisaldab mänge, videoid
vastuseid küsimustele ja palju muud.
Uue tasuta rakenduse leiate iTunesist ja Google'i mängudepoest.
Iga-aastane üritus toob tuhandeid staadionile, kirikutesse
ja mujale kogu maailmas. Esinevad lemmikartistid,
kuid superstaariks on Jeesus.
Efrem Graham raporteerib konverentsilt Harvest America.
Phoenixis on ligi 40 kraadi sooja.
Phil Wickham, Need-To-Breathe ja Mercy Me
esinevad tänavusel Harvest America konverentsil.
Pea 8 miljonit inimest on jälginud üritust internetis
või kohapeal ja pea 500 000 on usku tunnistanud.
Arvud kasvavad tänavu Phoenixi Ülikooli staadionil.
Tervitan Mel Gibsonit!
Režissöör ja näitleja Mel Gibson oli üllatusesineja mullusel konverentsil.
Ka tänavu oli mitmeid üllatusi.
Jumal muutis teda
mehest, keda vihkasin, meheks, kelleks tahtsin saada.
Mercy Me esitles "I Can Only Imagine" hitil põhinevat filmi.
See jõuab kinodesse tuleval kevadel.
Olen Greg Laurie, näitleja Steve McQueeni suur fänn.
Pastor Greg Laurie laseb heita pilgu oma filmile,
mis räägib Steve McQueeni teest usu juurde. Film valmib sügisel.
Pole kunagi liiga hilja koju naasta. Ta armastab sind.
Jordin Sparks American Idolist tutvustab oma usuteekonda
pärast 2007. a suuredu.
Temast sai American Idol 17-aastaselt. Järgnes tohutu edu.
Tal on olnud suurepärane karjäär, kuid ta võõrandus oma usust.
Ta kasvas üles kirikus ja armastas Jumalat.
Ta võõrandus ja naases Kristuse juurde umbes aasta eest.
Mõtisklesin, mis mu elu mõte on.
Jordini tunnistus oli aluseks pastor Laurie õhtujutlusele.
Patt lubab vabadust, kuid toob orjuse.
Ta räägib kadunud poja loost. Isa võttis ta vastu,
kui poeg naases vaesena, raisanud oma pärandi eluks,
mis oli kaugel õigest.
Esmaspäev, 12. juuni.
Kuidas mõõdad mõju või muutust, kui konverents möödas on?
Meie kasumimarginaali mõõdetakse usku tulnutega.
Tahan aidata inimestel taeva jaoks valmistuda.
Kõik on põhimõtteliselt ühesugused. Kõik kogevad tühjust,
üksildust, surmahirmu. Kõigil on samad põhivajadused.
Kristus suri meie pattude eest ristil. Kõik võivad andeks saada.
Efrem Graham, Phoenix, Arizona
Aitäh, Efrem. Greg Laurie teenistuse teatel
tuli ürituse kaudu Kristuse juurde ca 3 300 inimest.
Tänaseks kõik. Järgmise korrani! Jumal õnnistagu teid!
Tõlge: Monika Jaaguri